
DIBLIOteOl PUBLICO 


Despues di un lucha incansabel pa parti 
di tur esnan envolvi, ariba promer di 
September tabata asina leu cu e servicio 
di Biblioteca Publico di Aruba a inau- 
gura portanan di su edificio nobo ofi- 
cialmente pa e comunidad Arubano. 
Hopi trabao mester a ser haci pa e edi- 
ficio aki cu ta un necesidad ser realiza. 
E cantidad di miembronan a aumenta 
drasticamente y tambe e cantidad di 
bukinan. Den transcurso di añanan 
Biblioteca Publico a haya mas tarea 
acerca fuera di presta buki na su miem- 
bronan. Cu otro palabra e espacio pa 
cumpli cu e trabao manera debe ser ta 
bira mucho chiquito. 

Servicio di Biblioteca Publico a cumin- 
za funciona na aña 1949 cu un colec- 
cion di 3000 boeki. E cantidad di miem- 
bronan tabata 348 adultos y 73 hoben. 
Na aña 1982 Biblioteca Publico di 
Aruba tin 781.445 buki y 13050 miem- 
bro. 


Pd un 

YTUR 

No cabe duda cu esaki ta un desaroyo 
positivo, tanto pa e funcionamiento di 
BibUoteca Publico di Aruba, como pa e 
desaroyo di nos comimidad. Nos hoben- 
nan y adultonan ta motiva pa pone nan 
mes na altura encuanto tur tipo di eve- 
nementonan. Bibboteca Publico di 
Aruba ta ofrece tur clase di informa- 
cion na e comunidad Arubano, tanto 
na bukinan, revistanan, corantnan, 
como peliculanan y anochinan infor- 
mativo encuanto lectura etc. E edificio 


nobo di Biblioteca Publico di Aruba ta 
posee un estudio di grabacion pa FAVI. 
Den e estudio aki, volimtarionan ta gra- 
ba noticianan di corant y articulonan di 
revistanan pa e personanan visualmente 
incapacita. Otro faciUdadnan di Bi- 
blioteca Publico di Aruba, ta e biblio- 
teca hubenil cu su toren pa conta storia, 
sala di exposicion, un studio di graba- 
cion pa programanan di television. 
Fuera di e actividadnan concentra den 
e edificio central den George Maduro- 
straat, ta existi un filiaal na San Nico- 
las, tin dos bibliobus cu ta bishita e 
schoolnan basico, tin un servicio di 
biblioteca hubenil na hospital, tin ser- 
vicio di biblioteca na Colcgic Arubano, 
Huis van Bewaring y centronan di bar- 
rio. 

Sin duda cu e edificio nobo di Biblio- 
teca PubUco ta cumpli cu un necesidad. 
E miembronan y e pubUco en general 
por move facilmente den e diferente 
salanan. 

Bao di guia di e actual bibliotecaria, 
Alice van Romondt, e servicio di Biblio- 
teca Publico di Aruba ta desaroyando 
su mes positivamente. Den cuadro di e 
apertura oficial, diferente actividadnan 
a ser organisa, manera anochinan in- 
formativo encuanto lectura, musica 
cultura, pelicula etc. Un festival di cine 
Antillano a ser organisa y cu a haya im 
acogida grandi cerca e pubUco. E acti- 
vidadnan organisa tabata tin como 
meta principal pa laga e comunidad 
mira e rol importante cu un biblioteca 
publico ta hunga den desaroyo di pre- 
paracion di un pueblo. 

Servicio di Biblioteca Publico di Aruba 
ta spera cu tur su miembronan y henter 
e comunidad Arubano haci bon uso di e 
facilidadnan cu e ta ofrece. 

Sin duda cu e palabranan di e bibliote- 
caria Alice van Romondt, na ocasion di 
e apertura oficial ta bon escogi. E dina- 
mica bibliotecario a expresa e palabra- 
nan cu Biblioteca Publico ta pa UN y 
TUR. 

Pues henter e comunidad Arubano por 
haci uso di e facilidadnan di Biblioteca, 
manera presta buki, lesa corant y revis- 
ta, mira grabacion di noticianan y mu- 
cho mas. 



Nos hobennan ta haci bon uso di Biblioteca. 

tuacion di vivienda den Village y Esso 
Heights. 

Expertonan Hulandes, hunto cu exper- 
tonan local a compila un Rapport cu 
conclusionnan y recomendacionnan pa 
mehora e situacion di vivienda den Vil- 
lage y Esso Heights. 

E barrionan menciona ta existi pa mas 
di 50 aña caba. 

E compañia Petrolera Lago, cu a esta- 
blece su mes na Aruba, a laga busca 
hopi trahador for di e islanan Ingles 
den vecindario. E personanan aki a 
concentra nan mes den un barrio na 


Gobierno di Aruba cu cooperacion di 
Nationale Woningraad ta realisando un 
proyecto pa renovacion di Village y Esso 
Heights. E proyecto cu ta costa mas o 
menos 22 miyon florin, ta ser financia 
for di e fondo pa "meerjarenplan” di 
Gobiemo Hulandes. 

E proyecto di Renovacion di Village y 
Esso Heights, ta un parti di e plan total 
pa renovacion di viviendanan na Aru- 
ba. Den varios districto di Aruba, ta 
existi ainda "chozanan” cu ta den un si- 
tuacion deplorabel. Debi na e concen- 
tracion grandi di viviendanan deplora- 
bel den Village y Esso Heights, gobiemo 
a dicidi pa inicia e trabaonan di reno- 
vacion den e barrionan aki. 

Henter e proyecto di Renovacion ta al- 
go necesario, pa e desaroyo social di nos 
pueblo. Den pasado varios investiga- 
cionnan encuanto e problema di vivien- 
da den Village y Esso Heights a ser haci, 
pero realisacion di un proyecto concreto 
jamas a tuma lugar. 

Na aña 1980, gobiemo di territorio in- 
sular di Aruba a encarga Nationale 
Woningraad di Hulanda pa traha un 
"projektdossier” pa mehoracion di e si- 



Maquete di e viviendanan nobo denEsso Heights. 



Ariba 20 di September Diputado di Vivienda, Pedro Kelly a bishita Village pa mira 
e desaroyo di e trabaonan. 


San Nicolas cu a haya e nomber di Vil- 
lage. Mas despues algun di nan a bai 
biba den e baraknan den Esso Heights. 
For di e tempo ey caba nos isla conoce e 
problema di scarsedad di vivienda. 

Mas o menos 1500 persona ta biba den 
Village y nan entrada ta mas o menos 
700 florin pa luna pa famia. Un gran 
parti di e habitantenan ta desea di keda 
biba den Village, pero ta desea pa e si- 
tuacion di vivienda ser mehora, manera 
facilidadnan sanitario, tuberia di awa y 
riool y mehoracion di carreteranan. 

Den Esso Heights ta biba mas o menos 
200 persona, di cual cantidad tin hopi 
mucha. E entrada di e famianan ta me- 
nos cu di esnan den Village. 

Mayoria di e casnan ta den un situacion 
deplorabel. Pa loke ta trata e barak- 
nan, esakinan mester ser benta abao. E 
casnan den Esso Heights ta carece di fa- 
cilidadnan sanitario. E habitantenan ta 
haci uso di dos toilet publico cu a ser 
construi recientemente. Un mehoracion 
di e situacion di vivienda den Village y 
Esso Heights ta sumamente necesario. 
Despues cu expertonan Hulandes hunto 
cu expertonan local a haci un investiga- 
cion a sigui e trabaonan preparatorio 

pa renovacion di Village y Esso Heights. 
E trabaonan aki ta ser coordina pa un 
"projektburo”. 

Diferente departamentonan insular ta 
envolvi den e proyecto grandi aki, ma- 
nera Obras Publicas, Cuido Social, 
DECO, Finanzas, Domeinbeheer etc. 
Henter e proyecto ta bao responsabili- 
dad di Fundacion Cas pa Comunidad 
Arubano. 

For di principio a ser teni cuenta cu e 
deseonan di e habitantenan di Village y 
Esso Heights. Cu otro palabra nan tam- 
be ta envolvi den preparacion y realisa- 
cion di e proyecto. 

E proyecto di Renovacion di Village y 
Esso Heights ta consisti di renovacion di 
algun vivienda, construccion di casnan 
propio, construccion di casnan di 
pueblo, mehoracion di infrastructura, 
construccion di facilidadnan recreativo. 
Den Village tin un cantidad di 170 cas 
cu no por ser drecha, nan lo ser basha 
abao. 

Mas o menos 200 cas lo ser renoba y 50 
pa 100 persona lo tin e oportunidad pa 
cumpra of construi nan propio cas. 

Pa un cambio di structura di carretera- 
nan den Village un total di 60 cas lo 
mester ser basha abao. 

Pa e habitantenan di e casnan cu ta bini 
den remarke pa renovacion, casnan 
temporario ta disponibel. Den Village 
mas o menos 20 "wisselwoning” lo ser 
construi. Durante e periodo di renova- 
cion e habitantenan lo biba den un 
"wisselwoning”. 

Den Esso Heights lo no bini casnan tem- 
porario, den e bario aki lo ser construi 
casnan nobo, mientras cu e baraknan lo 
ser benta abao. E proyecto pa Esso 
Heights ta consisti di 202 cas di pueblo, 
50 cas pa construccion propio y 80 cas 


pa reemplaza e baraknan di e habitan- 
tenan di Esso Heights. 

Henter e proyecto di renovacion di Vil- 
lage y Esso Heights lo dura 4 pa 5 aña y 
ta costa 22.2 miyon florin reparti di e 
siguiente forma; 7.7 miyon pa infra- 
structura y facilidadnan recreativo pa e 
habitantenan; 12.7 miyon pa e vivien- 
danan y 1.8 miyon pa funcionamiento 
di e proyectburo, casnan temporario y 
gastonan pa benta cierto viviendanan 
abao. 

E proyecto ta ser financia pa Gobiemo 
Hulandes for di e fondonan di ”meer- 
jarenplan”. 

Cu otro palabra Hulanda ta pone e me- 
dionan financiero disponibel y ta haci 
un donacion pa e gastonan di trabao di 
infrastructura y pa compra di tereno. 

Casnan propio; habitantenan di tanto 
Village como Esso Heights por traha 
nan propio cas. E superficie di e casnan 
ta varia entre 60 y 120 metro cuadra. 
Dependiendo di un habitante su entra- 
da y e grandura di e cas, e habitante 
por bini na remarke pa haya un ayudo 
financiero. 

E financiamento ta mara na cierto reg- 
lanan, por ejemplo e habitante tin 30 
aña pa paga bek, e cas mester ser con- 
strui den un termino di 15 luna, e habi- 
tante lo mester traha ariba su propio 
cas, cu otro palabra e no ta permiti pa 
haci uso di trabao di un contratista. E 
ta haya un suma si pa paga un electri- 
cian of pipe-fitter pa e trabaonan spe- 
cialisa. Durante e periodo di construc- 
cion, e habitante cu ta construi su pro- 
pio cas, ta haya gula y aviso di un su- 
pervisor tecnico di Fundacion Cas pa 
Comunidad Arubano. 

Construccion di e casnan temporario 


den Village a cuminsa. Den Esso 
Heights un inicio a ser duna na e tra- 
baonan di infrastructura y e destaho 
publico pa construccion di e casnan den 
Esso Heights a tuma lugar. 
Recientemente tur e trabaonan ta desa- 
royondo nan mes positivamente. E des- 
taho publico a tuma lugar caba y e tra- 
bao di construccion a ser otorga na e 
contratista ALBO BONBOCEMI. 
Pronto e construccion lo cuminsa. E 
oferta di e contratista aki tabata asina 
favorabel, cu a dicidi pa laga construi 
dos cas mas acerca. En total lo construi 
58 vivienda den Esso Heights. E trabao- 
nan pa e infrastructura ta bayendo bon. 
Pa loke ta trata e casnan temporario 
den Village, un total di 14 lo mester 
keda cla na Februari di otro aña. E tra- 
bao aki ta na encargo di Construction 
Equipment. E aña aki ainda lo inicia e 
fase di ”try-out” cu ta consisti di cuatro 
cas di huur; un cas pa cumpra, cual a 
ser bendi caba; un cas di casco; un cas 
propio y tres cas pa renovacion. 

Pronto por spera e aviso pa destaho pu- 
blico pa construccion di viviendanan 
nobo den village. 

E aña aki Fundacion Cas pa Comuni- 
dad Arubano, a tene tres destaho pu- 
blico pa e proyecto di renovacion di 
Village y Esso Heights, uno pa casnan 
temporario, uno pa e infrastructura y 
uno pa viviendanan nobo den Esso 
Heights. 

E aña aki mes lo tene e destaho publico 
pa e fase di "try-out”. 

E proyecto den su totalidad ta andando 
bon y ta e deseo di gobiemo di Aruba 
pa e proyecto importante aki ser finalisa 
pronto na bienestar di e habitantenan 
di Village y Esso Heights y di Aruba en 
general. 


E trabaonan ta desaroyando nan mes positmamente den Village. 

Den e ultimo añanan e industria di Tu- 
rismo a crece enormemente y esaki nos 
mester gradici te ainda na e propio hen- 
denan di Aruba. 

Desde aña 1975 Gobierno Insular, con- 
ciente di su responsabilidadnan a bai 
dedica mas atencion na e industria tu- 
rismo di Aruba. 

Esaki a sosode cu promocionnan den 
forma bon coordina y especialisa. Go- 
bierno Insular desde e tempo ey a am- 
plia e contacto cu tur instancianan tu- 
ristico di Aruba. Alavez den tur oca- 
sionnan na unda tabata necesario a 
haci e pueblo y esnan cu ta traha direc- 
tamente cu e sector importante aki, 
conciente di nan responsabilidadnan. 
Tambe diferente Arubanonan a haya 
oportunidadnan pa sigi un curso avan 
za o Universitario den exterior den e 
sector hotelero. Esaki cu e miranan cu 
den futuro Arubanonan mes lo mester 
bai ocupa puestonan importante y tam- 
be pa nan ta mihor prepara ainda ariba 
e tereno di turismo. 

Dtirante e periodo di Gobemacion des- 
de 1975, diferente oficina di turismo 
den ciudadnan cu ta hopi importante 
pa e turismo di Aruba, a keda inaugu- 
ra. Oficinanan a ser estableci na ”Cara- 
cas”, ”New York” y "Miami”. 

Tambe Gobierno Insular semper a per- 
cura pa un representacion na exposi- 
cionnan turistico importante rond 
mundo. 

Tur e promocionnan a contribui cu du- 
rante e ultimo añanan e industria di 
turismo di Aruba a conoce un progreso 
enorme. 

E coneccionnan cu companianan di 
viahe importante rondsli mundo a keda 
estableci. Cu otro palabra compañia- 
nan di aviacion di exterior ta incluyen- 
do Amba den nan ruta. 

Awe por ser bisa cu Aruba ta un di isla- 
nan cu a progresa enorme den turismo 
den e area di Caribe. 


Pa nos turismo 

no cai den un 

abismo 

ta importante 

pa tene den mente 

cuunAruba 

sinsushz 

taunAruba 

dushi 


SERVICIO 

Gobierno di Aruba a percura tambe cu 
a bin diferente cursonan pa stimvda nos 
hendenan pa duna mihor servicionan 
na e bishitantenan, esaki ta sumamente 
primordial pa un lugar cu ta conocien- 
do un desaroyo positivo ariba tereno di 
turismo. 

Esaki ta un di e factornan importante 
pakiko awe Aruba su nomber ta conoci 
pa ta un di e islanan cu ta brinda vm 
bon servicio tambe. 

E hendenan di Aruba ta conoci pa ta 
personanan sumamente hospitalario y 
cariñoso y esaki ta e punto principal 
pakiko hopi turistanan ta bolbe o ta 
recomenda otronan pa bishita Aruba. 
Gobierno Insular precisamente pa e 
motibo aki mes ta pidi e pueblo di Aru- 
ba pa sigui presta mihor servicionan, 
atende e bishitantenan lo mihor posibel 
pa asina nan hiba grato recuerdonan 
ora nan regresa nan paisnan. 

Awe un gran parti di e sector laboral ta 
depende di turismo, pesey mes nos mes- 
ter coopera pa sigui mantene e bon 
nomber cu Aruba tin actualmente. 


PLAYANAN BUNITA 

E playanan bunita di Aruba sin duda ta 
un otro atraccion turistico di Aruba. 
Tur Arubiano ta orguyoso y ta convenci 
cu Aruba tin un di e playanan mas 
bunita di mundo. 

E olanan calmo, e awa color blauw y e 
santo blanco ta forma e contrastenan 
mas importante pa un paisaje pinto- 
resco. 

Gobierno di Aruba ta contento cu den e 
ultimo añanan e pueblo ta haciendo 
hopi uso di e playanan, pero di otro 
banda e propio pueblo mester yuda 
tambe den mantene nan limpi. 

E hendenan local ta organisa fiesta, 
picnic banda di e playanan, y ta laga 
obhetonan cu ta forma un bista menos 
agradabel atras. 

Si tur hende cu haci uso di e playanan, 
percura pa laga e sitionan limpi, des- 
pues di a usa nan, nos hendenan por 
sind nos mes mas orguyoso ainda di tin 
e playanan no solamente mas bonita, 
pero tambe mas limpi di mundo. 

Durante un conferencia di prensa Di- 
putado pa asuntonan di Aeropuerto, 
señor Daniel Leo, a splica miembronan 
di prensa en extenso e plannan cu tin pa 
modemisa Aeropuerto Intemacional 
Reina Beatrix. 

Esaki a sosode despues cu e delegacion 
consistiendo di Diputado Daniel Leo, 
señor Michael Nicolaas, director di 
Aeropuerto, señor Humphrey van 
Trikt, hefe di DECO y señor Mito Mar- 
tis, hefe interino di Domeinbeheer a 
caba di regresa di Alemania. 

Na Alemania nan a hiba combersacion- 
nan cu e compañia Flughafen Frank- 
furt cu desde dos aña pasa caba a haci 
Gobiemo di Aruba un oferta pa traha 
un plan di desaroyo pa expansion di nos 
aeropuerto. 

Gobiemo di Amba a studia e oferta aki 
y a yega asina leu cu e delegacion a 
biaha pa Alemania pa sigui cu e delibe- 
racionnan. 

E compañia Flughafen Frankfurt a tra- 
ha y ta trahando ariba diferente aero- 
puertonan di paisnan grandi, especial- 
mente na Medio Oriente y Asia y por 
ser bisa cu e prijs cu a ser pidi pa 
traha ariba e proyecto pa Aruba ta hopi 
barata compara cu loke nan tin cos- 
tumber di pidi. 

E PROYECTO COMPLETO LO 
COSTA 14 MIYON FLORIN 

Segun calculonan di e expertonan di 
Flughafen Frankfurt, e proyecto lo bai 
tin un costo total di 14 miyon florin, 
den cual ta encera construccion di un 
aeropuerto nobo y ampliacion di e 
plataforma actual. 

E oferta pa trahamento di e plannan a 
resulta un poci halto, pero e delegacion 
di Gobierno di Aruba, a logra bahe cu 
algun cien mil Mark Aleman. Fuera di 
esaki nan a logra cu e compañia lo haci 
mas trabao manera e planeamento di e 
serviceroads, caretera, dilanti e edifi- 
cio, cura nobo y modificacion di e ac- 
tual terminal. 

E terminal actual lo keda destina unica- 
mente pa yegada, mientras lo construi 
un otro terminal di 4000 metro cuadra 
pa salida di e pasaheronan. 

E edificio nobo pa salida lo bin pabao 
di e terminal actual. 

Expertonan di Flughafen Frankfurt, a 
conseha Gobiemo di Amba tambe, pa 
expande e plataforma actual, pasobra 
ya caba e ta chikito pa e cantidad di 
avionnan cu ta yegando Aruba, espe- 
cialmente den fin di siman. 

Gobiemo di Aruba, pa futuro ta pensa 
e posibilidad pa extende e pista di ateri- 


zahe cu 300 metro mas, pa asina por 
abastece e necesidad di compañianan di 
aviacion ariba e mta trans-Atlantico. 
Esaki especialmente pa avionnan wide- 
body cu mester bula un vuelo directo 
for di Aruba pa p.e. Hulanda, yen di 
pasahero y combustible. 

Ta intencion di e compañia Flughafen 
Frankfurt, pa manda 8 diferente fun- 
cionario specialisa ariba e terreno di 
aeropuerto pa traha ariba e plannan. 
Aki na Aruba nan lo traha en coopera- 
cion cu Associated Architects. E trabao 
di trahamento di plannan lo dura mas o 
menos 50 siman pa ta cla pa ser entrega 
na E.E.G. pa aprobacion. 

Gobiemo di Aruba ta convenci di un 
desaroyo turistico positivo di Amba y ta 
spera cu pa aña 1986 e proyecto lo keda 
cla den su totalidad. 

Den e edificio nobo lo bai tin dos biaha 
e cantidad di espacio pa comercio y 
esaki lo yuda cubri gastonan anual di e 
presupuesto. 

Gobiemo di Aruba mes lo subsidia e 
parti di planeamento di e proyecto, 
cual trabao a ser haci pa Flughafen 
Frankfurt Airconsult. 

E.E.G. POSITIVO 

E delegacion di Gobierno di Aruba a 
bai Bruselas tambe pa wak e posibilidad 
pa financia e proyecto aki. 

Mercado Comun Europeo tin actual- 
mente un fondo reserva pa turismo pa 
Antiyas di 20 miyon florin y nan a pre- 
senta e plan tumando na consideracion 
e importancia di ampliacion di Aero- 


puerto di Amba en coneccion cu e de- 
saroyo turistico. 

E.E.G. a demostra di ta para masha po- 
sitivo, especialmente tumando na con- 
sideracion e empuhe cu nan a duna 
Amba cu financiamento di e prome ter- 
minal. 

E.E.G. ta asina positivo cu e plannan di 
Aruba cu hasta a sugeri pa inclui un 
persona pa traha en cooperacion cu 
Flughafen y Associated Architects. 

Esaki pa evita tardanza den coordina- 
cion di trabao. 

MODIFICACION DI E 
EDIFICIO ACTUAL 

Mientras tanto Gobiemo di Aruba ta 
trahando ariba modificacion di e termi- 
nal actual, pa asina brinda mas facili- 
dad na e pasaheronan y trahadoman na 
e aeropuerto di Aruba. 

Lo bin diferente cambionan en espera 
di ejecucion di e plannan cu tin pa con- 
struccion di e edificio nobo pa salida. 
Mientras tanto, durante luna di Okto- 
ber ultimo, un delegacion di Flughafen 
Frankfurt Airconsult a bishita Aruba. 
Durante nan estadia na Aruba, un 
acuerdo a ser firma entre e presidente 
di Airport Authority di Flughafen 
Frankfurt, Erich Becker y gobernador 
interino Remie Zaandam. 

E acuerdo ta ensera cu territorio insular 
di Aruba ta bay di acuerdo pa expande 
e Aeropuerto di Aruba cu ayudo di 
Flughafen Frankfurt. Ta e intencion pa 
cuminsa cu construccion na aña 1984. 

Recientemente gobiemo di territorio 
insular di Aruba a acerca Parlamento 
pa aproba e suma di 20 miyon florin 
Antillano como capital di e Banco Ara- 
bano di Desaroyo N.V. 

Aña pasa, 1981, gobiemo a busca un 
experto Canades, señor Fred Flynn pa 
yuda funda un Banco di Desaroyo pa 
Aruba. E meta di e Banco di Desaroyo 
ta pa stimula y presta ayudo financiero 
na proyectonan of instancianan nobo 
cu ta realisando trabaonan na bienestar 
di Aruba. Un otro meta ta pa stimula 
un desaroyo economico balancea y di- 
versifica di Aruba door di presta ayudo 
financiero. 

Territorio insular di Aruba lo ta e unico 
accionista den e banco. Pa inicio di e 
trabaonan ta necesario pa e banco dis- 
pone di 2 miyon florin y pa e motibo ey 
gobierno a acerca Parlamento pa abro- 
ba e credito adicional pa e presupuesto 
di aña 1982. 

Fuera di e capital di accion di gobiemo, 
e banco lo dispone di otro medio finan- 
ciero, manera reserva y entrada haya 
door di trabaonan haci pa e banco. 
Banco Arabano di Desaroyo N.V. ta 
presta ayudo financiero na instancia- 
nan of proyectonan cu ta na beneficio 
di e desaroyo economico di Aruba. 
Banco Arubano di Desaroyo N. V. no ta 
presta solamente ayudo financiero pero 
ta gula un proyecto cu ayudo tecnico y 
administrativo. Tambe e Banco lo sti- 
mula e cooperacion cu otro instancia- 
nan insular, local y internacional cu tin 
e meta pa traha na bienestar di e desa- 
royo economico di Araba. 

Proyectonan cu por haya ayudo di 
Banco di Desaroyo Arubano ta entre 
otro empresanan cu ta contribui na 
desaroyo di Transporte, Turismo, Agri- 


cultura, Cria y Pesca, proyectonan pa 
desaroyo di servicionan financiero pa 
aumenta y stabiliza empleo den dife- 
rente sector ddi e economia Arabano. 
En corto Banco Arubano di Desaroyo ta 
un proyecto sumamente importante pa 
e desaroyo economico di Aruba. 
Teniendo cuenta cu nos isla ta prepa- 
rando pa su Independencia, ta necesa- 
rio cu gobierno ta realisa proyectonan 
cu ta na bienestar di un y tur. E gobier- 
no actual di territorio insular di Aruba 
ta demonstrando cu ariba tur tereno e 
ta realisa trabaonan valioso pa nos có- 
munidad general. 

Unanimamente Parlamento di Aruba a 
aproba e suma di 20 miyon florin como 
capital di Banco Arubano di Desaroyo. 
Ariba 18 di Juni di e aña aki, Diputado 
di Desaroyo Economica, Efrain de Kort 
a inaugura e Banco oficialmente door 
di firma e acto notarial di e banco. 
Como director di e banco lo fungi, e ex- 
perto Canades Fred Flynn, Señor Flynn 
a bini Aruba ariba invitacion di Go- 
bierno Insular pa haci e estudionan 
necesario pa funda e banco importante 
aki pa desaroyo economico di Aruba. E 
trabaonan preparatorio a desaroya asi- 
na positivo cu ariba 18 di Juni di e aña 
aki e Banco Arubano di Desaroyo N.V. 
a ser inaugura oficialmente pa Diputa- 
do Efrain de Kort. 

E acto notarial a ser firmá den presen- 
cia di señor Alfredo Rozenstand di De- 
partamento di Asuntonan General y Ju- 
ridico, notario Raymond Croes, Wim 
Maarsse, director di Arubus y Joaquin 
Kelkboom di Departamento di Asvmto- 
nan General y Juridico. 

E oficina di Banco Arubano di Desa- 
royoN.V. ta situa na Frankrijkstraat 1, 
Eagle. 


PROBL£MdMriM 

rw W.£.B. 

Den un forma sumamente concreto y 
correcto Diputado pa asuntonan di 
W.E.B. a splica pueblo di Aruba e pro- 
blemanan reinante na e planta di awa y 
electricidad. 

Cu cifranan bon documenta e a trece e 
problema dilanti cu ta andando na 
W.E.B. Esaki a acumula durante e ul- 
timo añanan pa e hecho cu e plantanan 
cu mester a ser remplaza, no a sosode. 
Actualmente ta asina cu e plantanan di 
Aquanova ta percura pa diariamente 
tin produccion di awa industrial y cu 
den e ultimo temponan a contribui pa 
alivia e situacion di awa potabel. 
Diputado de Kort a splica cu Gobiemo 
di Araba ta haciendo tur loke ta na su 
alcanse pa alivia e situacion di awa. 
Gobiemo di Aruba tin un contract caba 
cu Aquachem, un compañia pa entrega 
un planta di awa di 6000 ton, cual mes- 
ter keda entrega y instala durante e aña 
venidero. 

Igualmente Gobiemo di Aruba ta pensa 
seriamente pa sea encarga Aquachem 
pa traha un otro planta mas di 6000 ton 
o laga Aquanova haci esaki. Pa otro 
aña lo bin cla tambe un planta di 
Aquanova di 6000 ton. 

Gobiemo di Aruba ta spera cu pa Juli 
1984 e situacion di awa na Aruba por ta 
stabiel atrobe, y garantiza Aruba en- 
trega di bon awa, esta tanto industrial 
como potabel pa e añanan cu ta bin. 
Gobiemo di Aruba tumando na consi- 
deracion e situacion actual na e planta 
di W.E.B., no a sintaketo, pero a tuma 
contactonan cu Gobiernonan di tanto 
di Venezuela como di Puerto Rico, pa 
trata di haya tanto awa industrial como 
potabel. 

Na e momento cu tin suficiente awa den 
e tankinan di reserva, e departamento 
di W.E.B. lo cuminza cu limpieza di e 
tuberianan di awa pa asina haci e awa 
mas limpi y puro. 

Encuanto di e problema cu electrici- 
dad, por ser bisa cu e fayonan a surgi 
door di e awacero cu a cai acompaña pa 
lamper y strena. Awor ta asina cu tur 
cos ta stabiel atrobe y por ser bisa cu tin 
3 ofertanan pa central nobo di electrici- 
dad. 

Gobierno di Aruba den e lunanan cu ta 
bin, lo tuma desicionnan encuanto e 
plantanan nobo di awa y tambe e cen- 
tral nobo di electricidad. 

Durante e periodo cu e planta di awa y 
electricidad no por a produci manera ta 
costumber, e comunidad Arabano a 
mustra compresion pa e situacion y 
door di a usa menos electricidad, e 
pueblo a contribui indirectamente pa 
soluciona e problema. Un vez mas Go- 
bierno di Araba ta gradici un y tur cu a 
traha duro pa remedia e situacion. 



Momento cu Diputado de Kort ta firma e acto notarial. 

Na aña 1977 a keda inaugura e prome 
luznan di trafico na Aruba, y e aña aki 
a bin mas luznan di trafico acerca. 
Gobiemo di Aruba conciente di e au- 
mento di e cantidad di vehiculo y con- 
secuentemente di trafico na Aruba a 
laga instala diferente luznan di trafico 
na sitionan, cualnan ta conta cu mayor 
trafico cierto oranan di dia. 

E luznan di trafico, cualnan a keda in- 
stala y ta den funcion, ta na e cruzada- 
nan; 1) Van Leeuwenhoekstraat/Hos- 
pitaalstraat; 2) Adriaan Laclé Boule- 
vard/Nassaustraat; 3) Wilhelmina- 
straat/Adriaan Laclé Boulevard; 4) 
Wilhelminastraat/Vondellaan/Verbin- 
dingsweg. 

Tambe a keda oficialmente inaugura e 
luznan di trafico number 5, esta Ver- 
bindingsweg/Nassaustraat. 

Pueblo di Aruba cu instalacion di e luz- 
nan di trafico, a mira un mehoracion 
considerable den e movecion di e trafico 
den centro di Oranjestad. 

Den transcurso di añanan cu a pasa, 
Gobiemo a construi mas careteranan 
acerca, cualnan ta por ejempel estm di 
Verbindingsweg/Sividivi. 

E caretera aki combina cu esun di De 
La Sallestraat caminda pa Paradera, a 
resulta despues di ta uno hopi trafico y 
tambe peligroso na Oranjestad. Tambe 
Gobiemo di Aruba, a extende e care- 
tera di De La Sallestraat siguiendo pa 
Prof. Lorenszstraat. E cruzada aki tam- 
be na cierto oranan di dia ta masha fre- 
cuenta y automobilistanan hopi biaha 
ta haya nan obstaculisa pa sigui nan 
destino, yegando akinan. 

Gobierno di Aruba conciente cu mester 
bin un mihor coordinacion den e cm- 
zadanan aki, esta tanto esun di Verbin- 
dingsweg/Sividivi/De La Sallestraat/ 
caminda pa Paradera y esun De La Sal- 
lestraat/Boerhaavestraat/Prof. Lo- 
renszstraat a laga instala luznan di tra- 
fico. Esakinan a keda oficialmente in- 
augura ariba 14 di Oktober ultimo door 
di Gobernador interino di Aruba. 

Den e presupuesto pa otro aña Gobier- 
no a planea pa bin cu mas luznan di 
trafico esta tanto na Oranjestad como 
na San Nicolas. 

Na Oranjestad lo bin luznan di trafico 
banda di Toeristenbureau, L. G. Smith 
Boulevard/Amold Schuttestraat y ban- 
da di Aeropuerto, mientras cu na San 
Nicolas nan ta bin na Torenstraat/ 
Bernhardstraat y Lagoweg/Bemhard- 
straat. 



Un di e ultimo actonan oficial di Gobemador Figaroa; apertura di Bushiri 
Beach Hotel ariba 14 di Augustus. 


GOBGRrMDOR fR/W 

Ariba promer di December 1979, señor Fransisco Dominico Figaroa 
"Frans” a huramenta dilanti Gobernador interino di Antiyas Hulandes, 
como e Gobernador nobo di Aruba. 

Debi na su edad señor Figaroa no por a sigui ejecuta e trabao aki mas, 
como Gobernador di Aruba y a tuma su retiro desde 1 di September ul- 
timo. 

Señor Figaroa tabata un di e Gobernadornan cu a haci un trabao cu 
tur senciyez y tabata hopi social. E tabata goza di hopi aprecio den e 
comunidad di Aruba. 

Durante un reunion special di Bestuurscollege di Aruba, ariba 
promer di September, miembronan di Bestuurscollege a tuma despedida 
di señor Frans Figaroa como gobernador di Aruba y a entregé un regalo 
como recuerdo pa e bon trabao cu e a haci como presidente di Colegio 
Ehecutivo di territorio insular di Aruba. 

Servicio Informativo di Gobierno di Aruba tambe ta desea di gradici 
señor Figaroa pa tur cooperacion cu e a presta na e departamento aki y ta 
spera cu e lo goza di un pensioen bon mereci. 

Despues di e apertura oficial ariba 
promer di September, diferente activi- 
dadnan a ser organisa na Biblioteca 
Publico di Aruba pa tanto hobennan 
como adultonan. 


Tabata tin weganan educatxvo y re- 
creativo y un anochi literario cu 


Frank Booi, Ernesto Rozenstand 
Joyce Pereira. 





